период се е увеличил значително във вреда на пазарния дял на промишлеността на Съюза. Нещо повече, аргументът се отнася за тенденцията по отношение на вноса, която се наблюдава далеч не само през въпросния период, поради което аргументът се отхвърля.
 (123)
 Както беше посочено в съображение 116 по-горе, се прави окончателното заключение, че по време на РП цените на вноса на включените в представителната извадка китайски производители износители са подбивали средните цени на промишлеността на Съюза с процент, вариращ между 18,4 и 35,2 %. Преразглеждането на маржа на подбиването на цените не се отразява на заключенията относно въздействието на дъмпинговия внос, изложени в съображения 100 и 101 от регламента за временните мерки.
 8.2. Колебания на обменния курс
 (124)
 След налагане на временните мита някои вносители изтъкнаха също така отрицателното влияние на обменния курс върху равнището на цените. Те твърдяха, че обменният курс е основният фактор, който е причинил вреда. Въпреки това оценката на Комисията се отнася единствено до разликата в нивата на цените, без да има изискване за анализ на факторите, които влияят на нивото на тези цени. Следователно беше установена ясна причинно-следствена връзка между високото ниво на дъмпинга и вредата, понесена от промишлеността на Съюза, и поради това може да се потвърди съображение 95 от регламента за временните мерки.
 8.3. Предлагане и цена на суровините
 (125)
 Някои заинтересовани страни изтъкнаха, че вредата не е причинена от дъмпинговия внос, а по-скоро от оскъдното предлагане на пресни плодове, т.е. суровината за мандарините в консерви.
 (126)
 Въпреки това официалните данни от испанското Министерство на земеделието потвърждават, че наличното количество за консервната промишленост е повече от достатъчно за покриване на всички производствени мощности на испанските производители.
 (127)
 До известна степен производителите се конкурират с прякото потребление на пресни плодове. Въпреки това тази конкуренция не прекъсва причинно-следствената връзка. По-скоро натискът на масирания внос от КНР при много ниски цени представлява ясната и основна причина за сравнително ниското производство, продажби и пазарен дял на промишлеността на Съюза. В тази ситуация и отчитайки, че пазарната цена се диктува от вноса, който обхваща повече от 70 % от пазара и поради който цените се подбиват, потискат и намаляват, би било нерентабилно да се произвежда повече без основателни очаквания за продажба на продуктите на цени, позволяващи нормална печалба. По тази причина испанската промишленост би могла да доставя значително по-големи количества, при условие че пазарната цена не оказва отрицателно въздействие върху икономическите ѝ резултати.
 (128)
 Друг факт, потвърждаващ този анализ, е трайното наличие на значителен обем от запаси при производителите от Съюза, което идва да покаже, че ситуацията, нанасяща вреда на промишлеността на Съюза, е възникнала не от недостатъчно производство, а поради продукцията, която не може да се реализира поради натиска на китайския внос.
 (129)
 Тъй като става дума за селскостопански продукт, цената на суровината е предмет на сезонни колебания. Въпреки това Комисията отбелязва, че през анализирания петгодишен период, който включва реколти с по-ниски и по-високи цени, вредата (например под формата на финансови загуби) възниква независимо от тези колебания и затова икономическите резултати на промишлеността на Съюза нямат пряка връзка